**ORDENSREGLER 2024**

**FOR MEDLEMMER I HAVEFORENINGERNE I ODENSE HAVELODSELSKAB**

**Vedtaget på generalforsamling d. 29. januar 2025**

PKT. 1.

Et medlem er forpligtet til at holde kolonihaven og den derpå værende bebyggelse i ordentlig og sømmelig stand.

Kolonihaven må kun drives som pryd-og / eller køkkenhave.

Bestyrelsen eller dennes repræsentant har til enhver tid adgang til haverne.

PKT. 2.

I hele haveloddens afgrænsning/havelodsskel må der kun etableres levende hegn/hæk.

Der må ikke plantes invasive arter (jf. Miljøstyrelsens liste over invasive plantearter)

Ønsker du at tilgodese biodiversiteten ved at lave en naturplæne, skal der slås en sti langs belægning, bede, husmur, hegn mv., som er maksimalt **8 cm** højt, så der kontinuerligt ses en tydelig slået ramme omkring den del der holdes som naturplæne.

PKT.3.

Klipning og vedligeholdelse af hække påhviler den enkelte haveejer.

Hæk mod foreningens gange og mellemhække må ikke være højere end 160 cm.

Hækkene skal være klippet senest d. 15. august.

Hækkene må kun klippes helt ned eller udskiftes efter særlig tilladelse fra foreningens bestyrelse.

PKT. 4.

Træer og buske, der kan vokse til større dimensioner, skal plantes mindst 2,5 m fra hæk og beskæring skal holdes min. 1 meter fra hæk.

*Punktet undersøges til næste generalforsamling:*

*Træhøjden må ikke overstige 4,5 m.*

*Eksisterende beplantning, der ikke overholder ovennævnte skal senest lovliggøres ved overdragelse.*

PKT. 5.

Henlæggelse af haveaffald/affald i og omkring haveforeningen er ikke tilladt.

Haveaffald skal placeres på haveforeningens affaldsplads. Der må ikke henlægges jord og større grene på denne.

Den enkelte haveejer skal benytte sig af haveforeningens affalds- og spildevandsordning.

Køkkenaffald må kun opbevares i de af kommunen godkendte containere, der som minimum bliver tømt 2 gange månedligt.

Der må ikke afbrændes haveaffald jf Odense Kommunes regulativ.

Der må ikke anvendes nogen form for pesticider i haveforeningen.

PKT. 6.

Der må ikke holdes husdyr i kolonihaven, dog må kæledyr gerne medtages under ophold i kolonihaven, såfremt disse ikke er til gene for de øvrige haveejere.

Voliere må ikke etableres.

Hunde skal føres i snor overalt i haveforeningen.

Der må kun etableres 1 bi-gård i haveforeningen.

PKT. 7.

Jagt på arealerne er ikke tilladt.

Parkering af indregistrerede køretøjer og knallerter, cykler m.v. er ikke tilladt på haveforeningens gange. Dog er kortvarig af- og pålæsnings tilladt.

I øvrigt skal der være fri passage for udrykningskøretøjer på haveforeningens gange.

Lastbiler, campingvogne, autocampere, containere, ikke indregistrerede biler og trailere, samt både, større maskindele og lignende på ikke opbevares eller henstilles i kolonihaveforeningens område.

PKT.8.

Medlemmet skal etablere havelåge og nummer på havelodden.

Hvert medlem har pligt til at renholde og vedligeholde samt planere hele gangen uden for sin egen have. Foreningens gange må ikke benyttes til oplæringsplads for materialer.

PKT. 9. – Bebyggelse

Det bebyggede areal på det enkelte havelod må max udgøre 15 % af haveloddets areal, dog max 60 m2.

Det max bebyggede areal omfatter alt byggeri under tag herunder kolonihavehus, overdækket terrasse og skur.

Kolonihavehus og overdækket terrasse skal være sammenbygget.

Huset måles til ydervæggens afgrænsning.

Overdækkede terrasser måles til udhængets afslutning.

Tagflader skal etableres med minimumshældning på 8 grader/ 14 %.

Tagudhæng udover 50 sm tæller med i det bebyggede areal.

Bebyggelsen skal funderes til en dybde af mindst 50 cm under terræn og 20 cm over terræn.

Kolonihavehuse må opføres i maksimalt én etage.

Kolonihavehuset maksimale højde må være 4,5 m.

Der må ikke etableres kælder til beboelse. Dog må der etableres en kælder på max 5 m2 til opbevaring.

Der kan etableres loftrum til opbevaring.

Hvis kolonihavehuset ligger på skrånende terræn, måles kolonihavehuset maksimale højde fra den gennemsnitlige terrænhøjde. Terrænet må ikke terrænreguleres ved brug af støttemur/terrænmur.

Bebyggelsen må ikke opføres nærmere end 2,50 m fra skel.

Et skur, der er sammenbygget med kolonihavehuset, skal placeres mindst 2,50 m fra haveloddens afgrænsning og skal placeres mindst 1,00 m fra haveloddens afgrænsning.

Byggeriet skal være afsluttet senest 12, måneder efter en underskrift af BYGGETILLADELSEN.

Der kan være skærpede byggeregler i den enkelte forening, og det er medlemmets eget ansvar, at byggeriet opfylder foreningen skærpede byggeregler.

Drivhus, pavillon og legehus skal placeres mindst 1 m fra skel.

Et drivhus må ikke være højere end 3 m. og må maksimalt være 13 m2.

Et drivhus kan etableres fritliggende eller sammenbygges med kolonihavehuset. Hvis drivhuset er sammenbygget med kolonihavehuset, må der ikke være adgang fra kolonihavehuset til drivhuset. Hvis drivhuset/udestue er sammenbygget med huset og der er direkte adgang mellem hus og drivhus/udestue, tæller drivhus/udestue med til det samlede bebyggede areal.

En pavillon må ikke være højere end 3 m og må maksimalt være 10 m2.

En pavillon skal placeres fritliggende.

Pavillon defineres som en kantet eller rund bygning med brystværn på maksimum 90 cm. Resten af væggen er åben eller i glas. Der må ikke være direkte adgang fra havehuset til pavillon.

I stedet for en pavillon kan der opsættes et ekstra drivhus på maksimalt 10 m2.

Et legehus må maksimalt være 2 m højt og må maksimalt være 5 m2.

Legehuset skal placeres fritliggende og skal fastgøres til terrænet.

Bebyggelsen skal være afsluttet senest **12 måneder** efter efter underskrift af BYGGETILLADELSEN.

Der kan være skærpede byggeregler i den enkelte forening, og det er medlemmets eget ansvar at byggeriet opfylder foreningens skærpede byggeregler.

Nedgravning og tilslutning af jordvandstanke må kun udføres af aut. VVS-installatør.

Tanken skal være en godkendt jordvandstank.

**I øvrigt henvises til lokalplanen for den enkelte forening og Lejekontraktakten med Odense Kommune.**

PKT. 10.

Helårsbeboelse må under ingen omstændigheder finde sted.

Det er tilladt at bo i haven fra 1. april til 31. oktober og hver weekend hele året.

Nærværende ordensregler er gældende fra

*Overtrædelse vil kunne medføre evt. påbud og bøde.*